《送车通判守随州》
明代·陈洪谟

佐郡吾乡说老成，催科抚字喜兼行。官迁藩刺新承宠，地列春秋旧著名。

舜井尚闻光烛汉，随珠何羡价连城。凭君卧治摅成绩，汉傅循良此继声。

作者简介：明（1476—1527），字宗禹，明武陵人。明代文学家。正德时，知漳州，有惠政。累擢云南按察使，神采严重，不畏强御。嘉靖初，（公元一五二二年）巡抚江西，节财爱民。任内不畏强权，节财爱民，颇有政声，迁兵部侍郎，致仕归。居高吾山下，筑亭名静芳，自号高吾子。洪谟之诗，音节谐畅，有《静芳亭摘稿》（亦名高吾摘稿）八卷，与《治世余闻》，（均四库总目）并行于世。